**DJIVC pašnovērtējuma ANKETA par 2021./2022. mācību gadu**

Pēc iestādes nolikuma (apstiprināts 28.09.2017.) DJIVC ir Dobeles novada pašvaldības dibināta interešu izglītības iestāde, kas īsteno personas individuālajām izglītības vajadzībām un vēlmēm atbilstošas interešu izglītības programmas, neformālās izglītības programmas un profesionālās pilnveides programmas.

Papildus iestāde īsteno izglītības atbalsta funkcijas, konsultatīvo,  diagnosticējošo darbu un likumpārkāpumu profilakses darbu, nodrošinot atbalstu izglītojamajiem, pedagogiem, izglītojamo vecākiem un izglītības iestādēm.

VIIS sistēmā DJIVC ir reģistrēta kā *interešu izglītības iestāde*.

1. **DAĻA**

**Jautājumi pēc IKVD sagatavotās anketas interešu izglītības iestādēm.**

*(Atbildes sagatavotas uz 30.09.2022. zināšanai Dobeles novada Izglītības pārvaldei.)*

1. **DJIVC piedāvāja un īstenoja 2021./2022. m. g.:**

|  |  |
| --- | --- |
| Interešu izglītības programmas  (Iekavās norādīt apmeklētāju skaitu katrā programmā) | Atbalsta pasākumi |
| Teātra sports mazākajiem (14)  Teātra sports pusaudžiem (8)  Teātra sports jauniešiem (8)  Ārstnieciskā koriģējošā vingrošana (8)  Veselīgs dzīvesveids 100% dabā (6)  Jauniešu iniciatīvu grupas un brīvā laika pavadīšana DJIVC (33)  2021. gada rudens bija izaicinājums, kad interešu izglītības pulciņi varēja notikt attālināti Zomm platformā vai mazajos burbuļos, vai laukā, ko apgrūtināja laika apstākļi. | 13 neformālās izglītības programmas bērniem un jauniešiem  4 Neformālās izglītības programmas vecākiem  4 Pedagogu profesionālās kvalifikācijas pilnveides programmas:  Individuālas konsultācijas pie atbalsta personāla – izglītības psihologa, psihoterapijas speciālista, skolotāja logopēda, karjeras konsultanta u.c..  Jaunatnes politika, jauniešu iniciatīvas un līdzdalības veicināšana.  Bērnu un jauniešu lietderīga brīvā laika pavadīšana, nometņu organizēšana. |

**Kāpēc ir šāds piedāvājums? To nosaka (atbilstošo pasvītrot):**

* dibinātājs
* piešķirtais finansējums
* piedāvājums mainīgs/nemainīgs (ir gan mainīgā daļa (projekti, pasākumi, apmācības, interešu izglītības pulciņi), gan nemainīgā daļa (speciālistu konsultācijas, tradicionāli pasākumi, nometnes)
* cits komentārs: iesaiste projektos

1. **Vai interešu izglītības programmas ir (atbilstošo pasvītrot):**

* maksas pakalpojums
* pašvaldības finansējums
* projektos piesaistītie līdzekļi
* cits komentārs valsts finansējums

1. **Kā iestādē tiek noteiktas darba prioritātes?**

Tās nosaka DJIVC vadības komanda – direktors, vietnieks, jomu pārstāvji, ņemot vērā valsts izglītības attīstības pamatnostādnes, IP mērķi un uzdevumus mācību gadam, ES Jaunatnes mērķus, DJIVC mērķi un uzdevumus, kā arī balstoties uz pieprasījumu un tā brīža tendencēm sabiedrībā, ko ietkmē Covid-19 un karš Ukrainā.

1. **Kā tiek izvērtēta interešu izglītības programmu kvalitāte?**

Pēc apmeklējumu skaita, bērnu un jauniešu intereses.

1. **Kas ir iestādes kvalitātes rādītājs?**

* Apmeklējums;
* atgriezeniskā saite no vecākiem, pedagogiem un sabiedrības;
* veiksmīgi īstenoti projekti;
* pasākumi.
* Profesionāli darbinieki, kas turpina izglītoties un profesionāli attīstīties, komandas darbs. Valsts un pašvaldības iestāžu profesionāls novērtējums.

1. **Ko vēlas pateikt par iestādi, citi komentāri, ieteikumi dibinātājam…**

* Aktuāla problēma darbinieku zemais *atalgojums*, līdz ar to grūtības atrast kvalificētus darbiniekus, kuri būtu savas jomas eksperti.
* Nepietiekošs jaunatnes *darbinieku skaits*, lai aptvertu Dobeles novadu, sasniegtu ikvienu jaunieti, īstenotu mobilo darbu ar jaunatni un vienlaikus nodrošinātu nepātrauktu Dobeles un Auces jauniešu māju darbību. (Šobrīd centrā strādā 2 jaunatnes darbinieki, no tiem 1 Aucē un 1 Dobelē, un 1 jaunatnes lietu speciālists)
* *Transporta* neesamība.
* Aktuāla problēma ir Zaļkalnu vecās saimes mājas *katastrofālais stāvoklis*, kas apdraud bērnu un jauniešu drošību (jau 5. gadu šī iecere netiek atbalstīta, plānojot budžetu).
  + Būtu svarīgi DJIVC aktivitāšu mājas “Zaļkalni” pieguļošo teritoriju padarīt drošu bērniem un jauniešiem, jo šeit mācību gada ietvaros notiek daudz pasākumi - gan DJIVC nometnes un apmācības, gan nodarbības un klašu vakari Dobeles novada izglītības iestādēm. Uz to regulāri norāda Veselības inspekcija apsekojot teritoriju un saskaņojot nometņu darbību….

1. **DAĻA**

**Informācija par prioritārajiem darbiem DJIVC 2021./2022. mācību gadā**

**un darba prioritātēm 2022./2023. mācību gadā.**

1. 2021./2022. mācību gadā prioritāri plānotie darbi un sasniegtie rezultāti.

|  |  |  |
| --- | --- | --- |
| Prioritāri  plānotie darbi | Sasniegtie rezultāti | Norāde par uzdevumu izpildi (Sasniegts, daļēji sasniegts/ Nav sasniegts) un komentārs |
| Nodrošināt ikvienam izglītojamajam iespējas individuālo kompetenču attīstībai un personības izaugsmei. | **Kvalitatīvi**   * Ikvienam izglītojamajam novadā ir pieejama informācija par DJIVC piedāvātajiem pakalpojumiem (interešu un neformālās izglītības programmām, pasākumiem, atbalsta programmām, apmācībām, u.c.) un ir iespējas tās apmeklēt.   **Kvantitatīvi**   * 2021./2022. mācību gadā ir notikušas 110 interešu izglītības nodarbības, kur regulāri iesaistījās 64 izglītojamie. Notikušas 118 preventīvas, veselību, sociālās un karjeras vadības prasmes veicinošas, individuālo kompetenču attīstību un personības izaugsmi veicinošas, nodarbības. * Centra speciālisti ir snieguši 2601 individuālo konsultāciju 492 Dobeles novada bērniem un jauniešiem. * 2021./2022. gadā notikušas 117 atbalsta grupu nodarbības jauniešiem un viņu vecākiem. * 2021./2022. mācību gadā notika 6 nometnes, kur piedalījās 124 bērni un jaunieši, kā arī 87 pasākumi, kur piedalījās 1600 bērni un jaunieši (lielākie no tiem Karjeras diena 2022., konkurss “Gudrs vēl gudrāks” 7.-9. klasēm un 10.-12. klasēm, projekta “TAD tālāk kopā!” apmācības un noslēguma konference, Sporta diena, u.c.) | Sasniegts |
| Nodrošināt kvalitatīvus atbalsta pasākumus novada bērniem un jauniešiem, viņu vecākiem un pedagogiem.  **Plānotie rezultāti:**  - karjeras izglītībā,  - preventīvais darbs veselības veicināšanas jomā un uzvedības korekcijas jomā,  - darbs skolu atbalsta komandās,  - individuālas konsultācijas pie speciālistiem, u.c.. | **Kvalitatīvi**   * DJIVC speciālisti regulāri piedalās skolu atbalsta komandu darbā, notiek savstarpēja informācijas apmaiņa. * Speciālisti regulāri konsultē bērnus, vecākus un pedagogus. * DJIVC regulāri veic preventīvo darbu veselības veicināšanas, uzvedības korekcijas un karjeras izglītības jomā (nodarbības, konsultācijas, atbalsta grupas, pasākumi, apmācības). * Pasākumi, atbalsta grupas, nometnes, semināri tiek izvērtēti gan saturiski gan organizatoriski. Tiek aptaujāti dalībnieki, tiek lūgts novērtēt pakalpojuma kvalitāti, aizpildot novērtēšanas anketu. Paši organizatori un vadītāji arī izvērtē to, kas izdevās un kas būtu jāuzlabo. * Gan nodarbības, gan atbalsta grupas, gan uzvedības korekcijas programmas, gan individuālās konsultācijas būtiski uzlabo indivīda zināšanas par problēmu un konfliktu risināšanu, uzlabo sociālās prasmes, emociju pašregulācijas prasmes, karjeras vadības prasmes u.c., sniedz zināšanas, ceļ pašapziņu, uzlabo mentālo veselību. * DJIVC speciālisti visu mācību gadu seko līdz jaunumiem savā nozarē, apmeklē konferences, kā arī izglītojas dažādās profesionālās pilnveides programmās. * DJIVC atbalsta personāls regulāri apmeklē supervīzijas, lai nodrošinātu kvalitatīvus pakalpojumus   **Kvantitatīvi**   * 2021./2022. mācību gadā notika divas intervences bērniem ar uzvedības problēmām programmā “STOP 4-7” , Piedalījās 21 bērns 60 h programmā, 22 vecāki 20 h programmā, 19 pedagogi 12 h programmā. * Notika vecāku atbalsta grupa “Ceļvedis audzinot pusaudzi” 25h, kur piedalījās 9 mammas. * Visu 2021./2022. mācību gadu ar regularitāti 1x nedēļā notika Jauniešu grupa, kur tika runāti viņiem aktuāli un interesējoši jautājumi par veselību, skolu, ģimeni, sabiedrību, kā arī izglītoti par tādiem jautājumiem kā dzimumlīdztiesība, karjeras vadības prasmes, mentālā veselība, līdzdalība un labbūtība. * Centra psihologi un psihoterapeite ir apmeklējuši vairāk nekā 20 dažādus kursus, profesionālās pilnveides apmācības. Visa mācību gada garumā psihologi apmeklēja centra apmaksātas supervīzijās – (kopskaitā 16) * Centra logopēdi ir piedalījušiem 5 dažādās profesionālās pilnveides apmācībās. Centra logopēde I. Ģirne ir uzsākusi ABA terapeita apmācības, kas būtiski uzlabos centra piedāvāto pakalpojumu klāstu, domājot par iekļaujošu izglītību. * Centra karjeras konsultante L.Sproģe 2022. gada jūnijā ir ieguvusi maģistra grādu un kvalifikāciju pedagogs-karjeras konsultants. | Sasniegts |
| Izveidot kvalitatīvu un ilgtspējīgu institucionālo sistēmu darbā ar jauniešiem jaunizveidotajā Dobeles novadā.  **Plānotie rezultāti:**  - uzsākt darbu pie plānošanas dokumentiem, - izveidot jaunatnes darbinieku pārklājumu visā novadā,  - izveidot jaunu jaunatnes konsultatīvo komisiju un jauniešu iniciatīvu projektu vērtēšanas komisiju,  - apzināt un atbalstīt vietējās jauniešu organizācijas,  - neformālās grupas un jauniešu centru darbību. | **Sasniegtie rezultāti:**  **Kvalitatīvi**   * Jaunatnes darbinieki savu spēju un resursu robežās Dobelē, Tērvetē un Aucē, veica regulāru darbu ar jauniešiem * Ar 2022. gada 1. janvāri DJIVC tika pievienota Auces Jauniešu māja ar jaunatnes darbinieku. * Identificēti sadarbības partneri pagastos, kur nav jauniešu centri un uzsākta sadarbība jaunatnes jomā * Uzsākts mobilais darbs ar jauniešiem vietās, kur nav jauniešu centri. Jaunatnes darbinieki, iepriekš saskaņojot ar konkrēto vietu, izbrauca ar sagatavotu aktivitātes programmu. * Izveidota konsultatīvā komisija. * Izveidota jauniešu iniciatīvu un nometņu projektu vērtēšanas komisija * Tiek turpināts darbs ar skolēnu pašpārvaldēm jeb līdzpārvaldēm. * Ir noteikti Jaunatnes politikas attīstības programmas (JPAP) prioritārie rīcības virzieni darba ar jaunatni īstenošanai Dobeles novadā, definēti pamatojoties uz pētījuma ziņojumu “Jaunizveidotā Dobeles novada jaunieši: statistisks raksturojums un jauniešu viedokļu izpēte” 02.07.2021. un projekta ‘TAD tālāk kopā!” rezultātiem un iegūtajiem secinājumiem. * Sagatavots “Darba ar jaunatni kartējums jaunizveidotajā Dobeles novadā” * Ar 2022. gada pavasari, saskaņā ar jauna amata vienības izveidi Dobeles novada Sociālo lietu pārvaldē, nepilngadīgo likumpārkāpēju profilakses darbs vairs nav centra darbības virziens un centra jaunatnes lietu speciālista pienākumos.   **Kvantitatīvi**   * Ir izstrādāts Darba ar jaunatni Dobeles novadā aktivitāšu un pasākumu plāns gadam * Īstenoti projekta “TAD tālāk kopā!” pasākumi: “Darba seminārs jaunizveidotajā Dobeles novada pašvaldībā darbā ar jaunatni iesaistītajām personām” piedalījušies 30 dalībnieki; “Neformālās izglītības apmācības jauniešiem sociālās iekļaušanas un līdzdalības veicināšanai” piedalījušies 20 dalībnieki; ““Kafija ar politiķiem” jauniešu un lēmumu pieņēmēju tikšanās” piedalījušies 40 dalībnieki; “Projekta “TAD tālāk kopā!” noslēguma konference” piedalījušies 52 dalībnieki un snieguši 160 ierosinājumus * Īstenots projekts “Soli pa solim” neformālās mācīšanās aktivitātes Dobeles novada jauniešu izaugsmei – piedalījās 33 jaunieši, tai skaitā 9 PMP riska jaunieši * Īstenots projekts “Labbūtības ceļakartes aktivitāšu īstenošana Dobeles novada izglītības iestādēs”, iesaistītas 3 novada skolas – Bikstu pamatskola, Dobeles 1. vidusskola un DVĢ | Sasniegts |
| Attīstīt mobilo un digitālo darbu ar jauniešiem. | **Sasniegtie rezultāti:**  **Kvalitatīvi**   * Identificēti sadarbības partneri pagastos, kur nav jauniešu centri un uzsākta sadarbība jaunatnes jomā * Uzsākts mobilais darbs ar jauniešiem vietās, kur nav jauniešu centri. Jaunatnes darbinieki iepriekš saskaņojot ar konkrēto vietu, izbrauca ar sagatavotu aktivitātes programmu. * Notikušas attālinātas neformālās izglītības apmācības par līdzdalību, “Kafija ar politiķiem” un noslēguma konference projektā “TAD tālāk kopā”. * DJD sēdes Zoom vidē. * Digitālie konkursi un izaicinājumi jauniešiem. * Komunikācija DJIVC sociālajos tīklos.   **Kvantitatīvi**   * Mobilo izbraukumu skaits - 5 (Biksti, Zebrene, Bēne, Augstkalne, Krimūnas saskaņā ar iepriekš sastādīto plānu, apmeklētāju skaits – 62.). * Digitālie pasākumi – 6. * Regulāra saziņa ar mērķauditoriju sociālajos tīklos. | Sasniegts, tomēr nodrošināt regulāru mobilo darbu turpmāk un sasniegt jauniešus attālākās novada apdzīvotās vietās ir problemātiski resursu trūkuma dēļ. Trūkst resursi - jaunatnes darbinieki, transports. |
| Nodrošināt jauniešiem saturīga brīvā laika pavadīšanu. | **Sasniegtie rezultāti:**  **Kvalitatīvi**   * Izstrādāt mēneša pasākumu plānu Auces un Dobeles Jauniešu mājai, ko publicēt sociālajās platformās * Sagatavot interešu izglītības piedāvājumu   **Kvantitatīvi**   * Sagatavots mēneša pasākumu plāns gan Auces gan Dobeles jauniešu mājās un publicēts sociālajos tīklos * Dobeles Jauniešu domes tikšanās ar regularitāti 1 reizi nedēļā visu mācību gadu * Notikuši vairāk ap 70 pasākumiem Dobeles Jauniešu mājā un Auces Jauniešu mājā (filmu vakari, tematiskas pēcpusdienas, ballītes, izlaušanās spēles, radošas un kulināras meistarklases, Zemes stunda, Baltā galdauta svētki, Andele-mandele, tikšanās ar ietekmeļiem u.c.) | Sasniegts |
| Turpināt materiāltehniskās bāzes un vides uzlabojumus. Risināt jautājumu par autotransporta iegādi. | **Sasniegtie rezultāti:**  **Kvalitatīvi**   * Metodisko materiālu iegāde * Atjaunot centra digitālo aprīkojumu * Iegādāties zāles pļaujamo traktoru * Veikt kosmētisko remontu Auces Jauniešu mājā un DJIVC kāpņu telpā. * Demontēt DJIVC aktivitāšu mājas “Zaļkalni” veco māju un uzcelt malkas šķūni saimniecības ēkas galā, tādējādi labiekārtojot un uzlabojot “Zaļkalni” pieguļošo teritoriju, padarot to par drošu vietu bērniem un jauniešiem   **Kvantitatīvi**   * Iegādāti 4 datori, 1 printeris, tehnika podkāstu veidošanai, 1 skeneris * Iegādāts 1 zāles pļāvējs * Uzlabota metodisko materiālu bāze – iegādātas metodikas, kas nepieciešamas darbam * Veikts 1 telpas kosmētiskais remonts Auces Jauniešu mājā * Veikts kosmētiskais remonts DJIVC kāpņu telpā (nokrāsotas sienas) | Daļēji sasniegts:  Zaļkalnu vecā māja netika demontēta, malkas šķūnis netika uzcelts, jo netika piešķirts finansējums (jau 5. gadu šī iecere netiek atbalstīta).  Autotrasporta jautājums ir daļēji atrisināts. |
| Turpināt pilnveidot darbinieku profesionālo kompetenci. | **Sasniegtie rezultāti:**  **Kvalitatīvi**   * Papildināt darbinieku profesionālo kompetenci, apmeklējot profesionālās pilnveides programmas vai studējot bakalaura, maģistra studiju programmās * Apgūt jaunas metodes, prasmes, piedaloties starptautiskās Erasmus+ neformālās izglītības apmācībās * Apmeklēt konferences, meistarklases, informatīvus seminārus, kas attiecas uz jaunatnes darbu, karjeras izglītību, skolu psiholoģiju, veselības izglītību, logopēdiju, speciālo izglītību u.c. * **Kvantitatīvi –** Centra psihologi un psihoterapeite ir apmeklējuši vairāk nekā 20 profesionālās pilnveides apmācības. Visa mācību gada garumā psihologi apmeklēja centra apmaksātas supervīzijās – (kopskaitā 16) * Centra logopēdi ir piedalījušiem 5 dažādās profesionālās pilnveides apmācībās. Centra logopēde I. Ģirne ir uzsākusi ABA terapeita apmācības, kas būtiski uzlabos centra piedāvāto pakalpojumu klāstu, domājot par iekļaujošu izglītību. * Centra karjeras konsultante L.Sproģe 2022. gada jūnijā ir ieguvusi maģistra grādu un kvalifikāciju pedagogs-karjeras konsultants. * Centra direktore L.Liepiņa 2022. gada jūnijā kļuva par sertificētu kouču jeb personības izaugsmes treneri. * Jaunatnes darbinieki ir piedalījušies gan vietēja mēroga, gan starptautiskās ERASMUS + apmācībās, kopskaitā 5. |  |

1. **Citi sasniegumi, par kuriem iestāde vēlas informēt.**

* 2021. gada 7. oktobrī Dobeles novada Gada skolotājs balvu par agrīnās intervences programmas “STOP 4-7” ieviešanu, atbalsta pasākumu nodrošināšanu izglītojamajiem un viņu vecākiem Dobeles novadā ieguva DJIVC psiholoģe Svetlana Paramonova
* 2021. gada 28. decembrī Dobeles Jaunatnes iniciatīvu centra komanda saņēma IZM novērtējumu konkursā “Labākais darbā ar jaunatni 2021”. Dobeles novada pašvaldība saņēma balvu nominācijā “Gada veiksmīgākais projekts” par DJIVC realizēto projektu “TAD tālāk kopā!”, projekta koordinatore centra direktores vietniece izglītības jomā un jaunatnes lietu speciāliste Inita Neimane.

1. **DJIVC 2022./2023. mācību gadam izvirzītās darba prioritātes un sasniedzamie rezultāti**

|  |  |
| --- | --- |
| Prioritāte | Sasniedzamie rezultāti |
| 1. Izstrādāt DJIVC attīstības plānu 2023.-2027.gadam saskaņā ar Dobeles novada attīstības programmu 2021.-2027.gadam | **Kvalitatīvi**   * Izstrādāts DJIVC attīstības plāns vēlams 5 gadiem (obligāti 1. gadam). * Saskaņoti viedokļi ar pašvaldību par DJIVC vīziju un darbību ilgtermiņā. * Noformulētas DJIVC darbības jomas, mērķi un uzdevumi. * DJIVC Attīstības plāna izstrādē piedalās iestādes jomu speciālisti, un piesaistīti Izglītības pārvaldes metodiķi un jomu koordinatori. * Veikta pakalpojumu saņēmēju (izglītības iestāžu darbinieki, vecāki, jaunieši) aptauja.   **Kvantitatīvi**   * DJIVC Attīstības plāna izstrādē piedalās iestādes 12 speciālisti, piesaistīti Izglītības pārvaldes 3 metodiķi , domes vadības pārstāvji, deputāti. * Pakalpojumu saņēmēju aptaujā piedalījušies 200 respondenti. |
| 1. Veicināt darbu pie kvalitatīvas un ilgtspējīgas institucionālās sistēmas izveides darbā ar jauniešiem Dobeles novadā saskaņā ar Dobeles novada attīstības programmu 2021.-2027.gadam. | **Kvalitatīvi**   * Izstrādāta novada jaunatnes politikas stratēģija; * koordinēta jauniešu aktivitāšu norise novada teritorijā (t.sk. dažādu izglītības iestāžu, apdzīvotu vietu jauniešu sadraudzības, tematiskie pasākumi); * jaunieši no dažādām novada vietām iesaistīti dažādos lēmumu pieņemšanas procesos novadā; * **nodrošināta jaunatnes darbinieku pieejamība (t.sk. attīstīts mobilais darbs ar jauniešiem),** * norit koordinēta un aktīva darbība visās novada teritorijās (gan abās pilsētās, gan pagastos); * izveidota un regulāri aktualizēta sociālo tīklu platforma novada jauniešu auditorijai; * sekmētas jauniešu iniciatīvas (t.sk. atbalsts jauniešu iniciatīvu grupām pagastos).   **Kvantitatīvi**   * **centram papildus piešķirtas 2 jaunatnes darbinieku štata vietas, kuri nodrošina mobilo darbu ar jaunatni,** mācību gada ietvaros tiek sasniegti visi novada pagasti un apdzīvotas vietas, organizēti pasākumi un tematiskas tikšanās. * Notiek vismaz 1 pasākums “Kafija ar politiķiem”. * Jaunas mājas lapas izveide. * Regulāra saziņa ar mērķauditoriju sociālajos tīklos. * Jauniešu mājas regulāri organizē tematiskos pasākumus 1 līdz 2 nedēļā (sadraudzības, apmācības, filmu vakarus, u.c.). * Tiek iniciēti un īstenoti vietējie jauniešu iniciatīvu projekti. * Notiek regulāras DJD un aktīvo jauniešu inicatīvu un neformālo grupu tikšanās 1 reizi nedēļā. * Atbalsts skolu pašpārvaldēm (kopīgi projekti, apmācības, pieredzes apmaiņas, u.c.). * Organizēts Dobeles novada Jauniešu festivāls. |
| 1. Attīstīt mobilo un digitālo darbu ar jauniešiem | **Kvalitatīvi**   * Centram papildus piešķirti 2 jaunatnes. darbinieku štata vietas, kuri nodrošina mobilo darbu ar jaunatni. * Jaunas mājas lapas izveide, kas atbilst MK noteikumiem Nr.445. * Regulāra saziņa ar mērķauditoriju sociālajos tīklos.   **Kvantitatīvi**   * Mācību gada ietvaros tiek sasniegts visi novada pagasti un apdzīvotas vietas. * Atrisināts jautājums sadarbībā ar IP par jaunas mājas lapas izveidi. * Regulāra saziņa ar mērķauditoriju sociālajos tīklos. |

Datums: 29.09.2022.

Iestādes vadītājs: Līga Liepiņa

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU